Blou Bulle lok buitesenter van Boland Landbouskool | AWSUM School News }
Home›Regional News›Western Cape›Boland›Blou Bulle lok buitesenter van Boland Landbouskool
Blou Bulle lok buitesenter van Boland Landbouskool
AWSUM het gaan inloer by Canan Moodie, buitesenter van Boland Landbou wat by die Blou Bulle gekontrakteer is.
Eerstens baie geluk met jou kontrak by die Blou Bulle. Hoe voel dit om raak gesien te word en erkening te kry vir jou potensiaal? Ek is baie dankbaar vir die geleentheid wat ek gekry het en dat ek raak gesien was in die kort seisoen wat ons gehad het.
Hierdie is n baie moeilike jaar vir die Matrieks van 2020, veral sportmanne en meisies. Kan jy jou perssonlike gevoelens hieroor met ons deel? Dit was `n moeilike tyd vir almal in sport. Ons het hard geoefen vir die seisoen en vir ons span, wat uit baie matrieks bestaan, was dit `n groot jaar en ons laaste jaar en dit was kort geknip deur die virus. Daar is baie doelwitte wat ek vir myself uitgesit het om te bereik die jaar, maar ongelukkig kon ek nie dit behaal nie weens die seisoen wat gekanseleer is. Dit wys net jy kan hoe beplan, maar God het sy eie plan vir jou.
Watter invloed het jou skool op jou rugby loopbaan gehad? Boland Landbou was die beste besluit wat ek kon neem om myself te ontwikkel en te groei as mens. Ek het geleer om hard te werk vir wat ek wil hê en dat dit nie net alles vir jou gegee word nie. Ek het baie geleer op die veld en af van die veld af.
Watter persone het die grootste invloed op jou rugby tot sover gehad en op watter manier? My broer is die een wat my baie gemotiveer het en gedruk het om hard te werk en nie om op te gee op my drome nie.
Wie is jou rolmodel in rugby en hoekom? Lukhanyo Am is iemand wat ek na opkyk. Hy is `n leier op die veld, goed op verdediging, aanvallende spel en hy is nederig.
Wat sien jy die meeste na uit met jou kontrak wat nou in plek is? Die rugby na skool en om my volle potentiaal te bereik.
Wat is jou opinie oor die Blou Bulle en hoekom het jy hulle gekies om by te teken? Ek dink dit is die beste unie waar jong talent ontwikkel kan word en jy goeie geleenthede kan kry.